Me seit, är sig z Athen umespaziert und het mit Lüüt uf der Strass diskutiert. D Theme, woner drüber gredt het, si filosofisch gsi, es isch ums Läbe vo de Mönsche gange und drum wie me am beschte derzue bitreit, dass es allne besser got. Är heb Froge gschtellt, wo no nie öpper vor ihm druuf cho sig. Das isch es bearne unheimlech gsi, und drum het der Sokrates Finde gha; am Ändi isch er aaklagt worde wil er jungi Lüüt uf der Strass mit sine Diskussione beläschtiget heig. Är isch zum Tod verurteilt worde, hätt aber ohni Problem chöne Athen verlo; wil är das ned gmacht het und statt wäggzgoh der Giftbächer gnoo het, seit me, är het sech für d Filosofi gopferet. Das alles isch guet beschribe im Wärch vom Platon "d Apologii (Verteidigungsred) vom Sokrates".